section_heading: Životopis
paragraph_text: Sin je podmaršala i grofa Ivana IV. Studij prava završio je 1693. godine u Bologni. Od 1699. godine obnašao je dužnost valpovačkog i baranjskog župana. Godine 1704. sudjelovao u ratu protiv erdeljskog kneza Franje II. Rákóczyja, a četiri godine kasnije promaknut je u čin generala. Godine 1712. zauzimao se na hrvatskom saboru za prihvaćanje Hrvatske pragmatične sankcije, koja je omogućavala da se nasljedno pravo osigura i ženskoj lozi habsburške dinastije.